Centerpartiet - Wikipedia

# Centerpartiet

### Frå Wikipedia – det frie oppslagsverket

Centerpartiet er eit politisk parti i Sverige. Ideologisk kallar Centerpartiet seg for eit grønt sosialliberalt parti[1]. Partiet er medlem i Alliansen av Liberale og Demokratar for Europa (ALDE) og Det europeiske liberale, demokratiske og reformpartiet. Det deltek i ALDE-gruppa i Europaparlamentet. Leiaren i partiet heiter Maud Olofsson. Sidan 2006 er det eit av fire parti i den borgarlege koalisjonsregjeringa i Sverige. Ved riksdagsvalet i 2006 vart det det tredje største partiet, med 7,9 % av røystene og 27 representantar i Riksdagen (av 349).

Historisk har Centerpartiet vore rekna som eit systerparti av det norske Senterpartiet. Som det norske partiet har det sitt opphav i bondeorganisasjonar, og heitte Bondeförbundet frå stiftinga i 1913 fram til 1957. Partiet hadde ei storheitstid på 1970-talet - det var det nest største partiet i Sverige ved riksdagsvala frå 1968 til 1976. Frå 1976 gjekk oppslutninga nedover ved kvart riksdagsval fram til 1998. Etter dette vart det gjort eit stort arbeid for å snu denne utviklinga. Etter valet i 2002 konkluderte partiet med at folk hadde eit uklårt bilete av kva Centerpartiet sto for, og at det var imot utvikling og framsteg. Som ein konsekvens sette det seg som mål å bli oppfatta som "moderne, positivt, eintydig og utfordrande."[2] Den nye strategien har hatt ein viss suksess, med auka oppslutning ved dei to siste riksdagsvala. Det har mellom anna fått stadig fleire veljarar i byane.

I den siste tida har avstanden til det norske Senterpartiet auka.[3] Det svenske Centerpartiet er til dømes positivt til EU, seier ja til ei felles EU-grunnlov og ynskjer eit føderalt Europa. Det var likevel mot svensk deltaking i den monetære unionen (euro-sona). Lik det norske Senterpartiet har det svenske ein sterk distriktsprofil, men det ynskjer frihandel som eit middel for å hjelpa fattige land ut av fattigdomen, istadenfor tollmurar. På 2000-talet har partiet gått inn for føderalisme, både på europeisk og nasjonalt nivå. Etter å ha samarbeid med sosialdemokratane før står partiet no klart på den borgarlege sida. Centerpartiet har definert seg som eit sosialliberalt parti, og er medlem i Det europeiske liberale, demokratiske og reformpartiet. Soleis vert partiet no òg rekna som eit systerparti av det norske Venstre.

### [endre] Oppslutning ved riksdagsval 1967-2006 (Bondeförbundet fram til 1957)

Årstal | Mandat | Røyster
--- | --- | ---
2006 | 27 | 7,9 %
2002 | 22 | 6,2 %
1998 | 18 | 5,1 %
1994 | 27 | 7,7 %
1991 | 31 | 8,1 %
1988 | 42 | 11,3 %
1985 | 44 | 12,4 %
1982 | 56 | 15,5 %
1979 | 64 | 18,1 %
1976 | 86 | 24,1 %
1973 | 90 | 25,1 %
1970 | 71 | 19,9 %
1968 | 39 | 15,7 %
1964 | 36 | 13,4 %
1960 | 34 | 13,6 %
1958 | 32 | 12,7 %
1956 | 19 | 9,5 %
1952 | 26 | 10,7 %
1948 | 30 | 12,4 %
1944 | 35 | 13,6 %
1940 | 28 | 12,0 %
1936 | 36 | 14,3 %
1932 | 36 | 14,1 %
1928 | 27 | 11,2 %
1924 |  | 10,8 %
1921 | 21 | 11,1 %

## [endre] Systerparti

- Noreg: Senterpartiet
- Finland: Centern
- Åland: Centern
- Island: Framsóknarflokkurinn
- Polen: Folkepartiet (Polskie Stronnictwo Ludowe)

## [endre] Eksterne lenkjer

- Offisielle nettsider

Henta frå «http://nn.wikipedia.org../../../c/e/n/Centerpartiet.html»

Kategoriar: Svenske politiske parti | Sentrumsparti | Liberale parti

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- العربية
- Deutsch
- Eesti
- English
- فارسی
- Français
- हिन्दी
- Italiano
- Nederlands
- 日本語
- Plattdüütsch
- Polski
- Português
- Русский
- Suomi
- Tagalog
- தமிழ்